als_Latn dik_Latn sag_Latn
AktualitetFlashPolitikëTe Fundit
Manjani pritet nga ministri i Drejtësisë së Bavarisë: Të forcojmë bashkëpunimin mes dy vendeve
Ministri i Drejtësisë Ylli Manjani është takuar sot me ministrin e Drejtësisë së Bavarisë, Prof. Dr. Winfried Bausback.
Gjatë takimit të zhvilluar në Pallatin e Drejtësisë të Mynihut, dy homologët kanë shkëmbyer pikëpamjete tyre mbi zhvillimet në sistemin e drejtësisë në Shqipëri, zbatimin e saj, si dhe mbi çështje të tjera të aktualitetit. Në fokus të diskutimit ishte zgjerimi i bashkëpunimit mes vendit tonë dhe Bavarisë, veçanërisht në gjyqësor.
Sipas njoftimit për shtyp të Ministrisë së Drejtësisë, Manjani vlerësoi se shkëmbimi i sotëm i eksperiencës është një hap i rëndësishëm për vendosjen e bashkëpunimit të vazhdueshëm në drejtësi mes Bavarisë dhe Shqipërisë.
“Bashkëpunimi dypalësh dhe thellimi i marrëdhënieve me Bavarinë ka mjaft rëndësi për ne, kjo edhe për shkakun e një mentaliteti dhe pikëpamjeve të ngjashme. Ky bashkëpunim do ta ndihmonte Shqipërinë veçanërisht në qasjen e saj drejt Bashkimit Evropian në fushën e drejtësisë”, u shpreh ndër të tjera ministri Manjani.
als_Latn als_Latn als_Latn als_Latn als_Latn als_Latn